****

|  |
| --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴՅՈՒՆԱՀԱՆՈՂ ՃՅՈՒՂԵՐԻ ԹԱՓԱՆՑԻԿՈՒԹՅԱՆ ՆԱԽԱՁԵՌՆՈՒԹՅԱՆ ՆԵՐԴՐՄԱՆ ԱՇԽԱՏԱՆՔՆԵՐԻ 2021 ԹՎԱԿԱՆԻ ԵՌԱՄՍՅԱԿԱՅԻՆ ՀԱՇՎԵՏՎՈՒԹՅՈՒՆ**  **ՀՈԿՏԵՄԲԵՐ-ԴԵԿՏԵՄԲԵՐ** |
|  |
|  |
| ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏԻ ԱՇԽԱՏԱԿԱԶՄ |
|  |

# **Նախաբան**

2021 թվականի 4-րդ եռամսյակում շարունակվել է ՀՀ Արդյունահանող ճյուղերի թափանցիկության նախաձեռնության (ԱՃԹՆ) բնականոն գործունեությունը: Եռամսյակը հիմնականում բնութագրվեց որպես Հայաստանի Հանրապետության և Համաշխարհային Բանկի միջև կնքված և 2021թ. հունիսի 28-ից ուժի մեջ մտած «Հայաստանի արդյունահանող ճյուղերի թափանցիկության նախաձեռնությանն աջակցություն. լրացուցիչ ֆինանսավորում» երկրորդ դրամաշնորհային ծրագրի՝ 500 հազար ԱՄՆ դոլար գումարի միջոցների օգտագործման վարչարարական ու կազմակերպչական հարցերի կարգավորմամբ:

2021թ. հոկտեմբերի 18-ին ԱՃԹՆ միջազգային Խորհրդին ուղղված ՀՀ արդարադատության նախարարի նամակով ՀՀ կառավարությունը հաստատեց իր պաշտոնական համաձայնությունը՝ մասնակցելու «Արդյունահանող ճյուղերի թափանցիկության ապահովում/ Opening Extractives» ծրագրին, որն իրականացնում է ԱՃԹՆ-ն՝ Օփեն Օուներշիփի (Open Ownership) կազմակերպության հետ համատեղ:

Հաշվետու ժամանակաընթացքը բնորոշվեց նաև ներկայումս ընթացող «Հանքարդյունաբերության ոլորտի զարգացման ռազմավարության» փաստաթղթի աշխատանքային քննարկումներին ԱՃԹՆ շահառուների, այդ թվում, ԲՇԽ-ի անդամների և ազգային քարտուղարության ակտիվ մասնակցությամբ: Ապագա փաստաթղթում ընդգրկելու համար շահառուները ներկայացրել են իրենց դիտարկումները, կարծիքը և առաջարկությունները:

2021թ. աշխատանքային ծրագրով 4-րդ եռամսյակում նախատեսված աշխատանքային միջոցառումների կատարման ընթացքի մասին ավելի մանրամասն ներկայացվում է ստորև: Աշխատանքների կատարումը նկարագրված է ըստ Աշխատանքային ծրագրում սահմանված նպատակների ներքո կատարված միջոցառումների բաշխման և երրորդ եռամսյակի համար սահմանված կատարման ժամկետների:

1. ***Հասանելի և արդիական տեղեկատվության ապահովում***

*Միջոցառումներ 1-7*

Հաշվետու ժամանակահատվածում պարբերաբար թարմացվել է Հայաստանի ԱՃԹՆ-ի կայքը, դրա էջերում հրապարակվել են ԱՃԹՆ-ի ընթացքի, ինչպես նաև մետաղական հանքարդյունաբերության ոլորտի իրադարձությունների վերաբերյալ տեղեկություններ: Oտարալեզու օգտվողների համար կայքի կարևոր տեղեկատվությունը թարգմանվել է անգլերեն: Այսինքն, Հայաստանի ԱՃԹՆ-ի պաշտոնական կայքը մնում է որպես տեղեկությունների տարածման հիմնական հարթակ: 4-րդ եռամսյակում ԱՃԹՆ-ի տեղական և միջազգային գործընթացների, մետաղական հանքարդյունաբերության ոլորտի վերաբերյալ 3 լուսաբանող նորություն է հրապարակվել կայքում[[1]](#footnote-1):

Հետաքրքրված շահառուները կայքի առցանց հաշվետության հարթակում հրապարակված 2016-2019թթ. ԱՃԹՆ հաշվետվությունների հիման վրա կարող են հարթակի զտման[[2]](#footnote-2) և գծապատկերների[[3]](#footnote-3) ինքնաշխատ գեներացման գործիքներով տեսանելի և դիդակտիկ ձևով ծանոթանալ ոլորտի ֆինանական և տնտեսական ապաագրեգացված տվյալների հետ, և անհրաժեշտության դեպքում, կարող են համադրել դրանք նախորդ տարիների տվյալների հետ։

Հայաստանի ԱՃԹՆ-ի էջերը Facebook[[4]](#footnote-4), YouTube[[5]](#footnote-5) և Twitter[[6]](#footnote-6) ցանցերում մշտապես թարմացվել են: Աշխատանքային ծրագրով նախատեսված իրազեկման աճի միջոցառումներ տեղերում չեն կայացել՝ հաշվի առնելով COVID-19 համավարակային իրավիճակը:

1. ***Հաշվետվողականության և հանրային վերահսկողության բարձրացում, կոռուպցիոն ռիսկերի նվազեցում***
   1. **Հայաստանի ԱՃԹՆ-ի անդամակցության կարգավիճակի պահպանում**

*Միջոցառումներ 13-21, 24-25, 27-29*

ԱՃԹՆ-ի ազգային քարտուղարության կողմից 2020թ. 4-րդ եռամսյակում կազմված Հայաստանի ԱՃԹՆ-ի առաջին, երկրորդ և երրորդ զեկույցներում բացահայտված, ինչպես նաև ԲՇԽ-ի և ԱՃԹՆ-ի միջազգային քարտուղարության հետ քննարկումների արդյունքում արձանագրված մետաղական հանքարդյունաբերության ոլորտի իրավական և ընթացակարգային բացերի վերացման աշխատանքների ճանապարհային քարտեզի նախագիծը ԲՇԽ-ի անդամների և աշխատանքային խմբերի հետ կքննարկվի 2022թ. 1-ին կիսամյակում՝ որոշելու համար հարցերի քննարկման և իրականացման ժամանակացույցը և արդյունքները:

2021թ. նոյեմբերի 4-ին Տարածքային կառավարման և ենթակառուցվածքների նախարարությունում տեղի է ունեցել ԱՃԹՆ-ի ԲՇԽ-ի անդամների աշխատանքային հանդիպում, որի օրակարգում  ՇՄԱԳ փորձաքննության գործընթացում համայնքներում հանրային լսումների անցկացման հետ կապված խնդիրների քննարկումն էր:  Քննարկման կազմակերպման առիթը ԲՇԽ-ի քաղաքացիական  հասարակության խմբակցության  կողմից Ուռուտ բնակավայրում և Գլաձոր համայնքում հանրային լսումների հետ կապված  [հայտարարությունն էր](https://www.ecolur.org/hy/news/mining/13533/)[[7]](#footnote-7): Հանդիպման մանրամասները հասանելի են ԱՃԹՆ-ի կայքում[[8]](#footnote-8):

ԲՇԽ-ի նիստեր հաշվետու ժամանակահատվածում տեղի չեն ունեցել: ԲՇԽ-ի անդամների միջև անհրաժեշտ թղթակցությունը և քննարկումները տեղի են ունեցել էլեկտրոնային կապի միջոցներով:

ԲՇԽ-ի կազմում տեղի են ունեցել փոփոխություններ՝ պայմանավորված լիազոր պետական մարմիններում պաշտոնափոխության գործընթացներով: Մասնավորապես, 20.12.2021թ.-ից ԲՇԽ-ի կառավարության խմբակցության կազմից դուրս է եկել ՀՀ արդարադատության նախարարի տեղակալ Սուրեն Գրիգորյանը, իսկ հետևյալ անձինք համալրել են խմբակցության կազմը՝

* Տարածքային կառավարման և ենթակառուցվածքների նախարարի տեղակալ Հովհաննես Հարությունյան - 08.11.2021թ.,
* Շրջակա միջավայրի նախարարի տեղակալ Գայանե Գաբրիելյան – 23.07.2021թ.

ԲՇԽ-ի աշխատակարգում փոփոխություններ չեն եղել:

Հայաստանի ԱՃԹՆ-ի ներկայացուցիչները մասնակցել են մի շարք միջազգային և տեղական առցանց միջոցառումների և հեռահար քննարկումների, մասնավորապես.

1. Նոյեմբերի 4-ին Հայաստանի ԱՃԹՆ-ի ազգային քարտուղարությունը մասնակցել է ԱՃԹՆ-ի միջազգային քարտուղարության կողմից կազմակերպված «Անցում դեպի զուտ զրոյի. Արդյո՞ք արդյունահանումից կախում ունեցող տնտեսությունները պատրաստ են ռիսկերի և հնարավորությունների» թեմայով հեռահար քննարկմանը:
2. Դեկտեմբերի 7-10-ը Հայաստանի ԱՃԹՆ-ի ազգային քարտուղարությունը մասնակցել է ԱՃԹՆ-ի, Opening Extractives ծրագրի, Օփեն Օուներշիփի (Open Ownership), Ինֆորմացիայի ազատության կենտրոն ՀԿ-ի (FOICA) կողմից կազմակերպված «Հայաստանում իրական շահառուների տվյալների վերաբերյալ իրազեկվածության բարձրացում» միջոցառմանը[[9]](#footnote-9), որի ժամանակ քարտուղարության ղեկավար Լուսինե Թովմասյանը ներկայացրել է համապատասխան խորագրով ելույթ:
3. Դեկտեմբերի 14-ին ԱՃԹՆ-ի քարտուղարությունը մասնակցել է «Եվրասիայի և Հարավարևելյան Ասիայի տարածաշրջանային էներգետիկ անցման ճեպազրույց և աշխատաժողով» թեմայով աշխատանքային հեռահար հանդիպմանը[[10]](#footnote-10),
4. Դեկտեմբերի 15-ին ԱՃԹՆ-ի մասնակիցները, այդ թվում, ազգային քարտուղարությունը, լիազոր մարմինների և հասարակական կազմակերպությունների ներկայացուցիչները մասնակցել են «Պատասխանատու ընդերքօգտագործման քաղաքականության ֆորում»-ին[[11]](#footnote-11), որը կազմակերպել էր Թրանսփարենսի Ինթերնեշնլ հակակոռուպցիոն կենտրոնը՝ ԱՄՆ ՄԶԳ-ի աջակցությամբ իրականացվող  «Պահանջատեր հասարակություն հանուն պատասխանատու կառավարման» ծրագրի  շրջանակում։ Ֆորումին ազգային քարտուղարության ղեկավար Լուսինե Թովմասյանը ներկայացրել է ելույթ՝ «Պատասխանատու հանքարդյունաբերության զարգացումը ԱՃԹՆ-ի ներքո» թեմայով:

Հաշվետու ժամանակահատվածում ԱՃԹՆ-ի քարտուղարությունը շարունակել է իրականացնել Հայաստանում ԱՃԹՆ-ի ներդրման աշխատանքային ծրագրով սահմանված աշխատանքները, այդ թվում, համակարգել է Հայաստանի ԱՃԹՆ-ի գործընկերների հետ համագործակցությունը: 2021թ. 4-րդ եռամսյակում գործընկերային հարաբերություններն արտահայտվել են հետևյալում.

* Վարվել է թղթակցություն ԱՃԹՆ-ի միջազգային քարտուղարության հետ՝ հայաստանյան ԱՃԹՆ-ի փաստաթղթերի կամ գործընթացների վերաբերյալ միջազգային թիմի կողմից տրամադրվող խորհրդատվության, պարզաբանումների և հայաստանյան քարտուղարության կողմից ըստ պահանջի տրամադրվող տեղեկատվության, հարցադրումների տեսքով,
* Անցկացվել են խորհրդակցություններ Համաշխահային բանկի ծրագրի համակարգողների հետ ՀԲ-ի «Աջակցություն Հայաստանի ԱՃԹՆ-ին. լրացուցիչ ֆինանսավորում» դրամաշնորհային ծրագրի միջոցների օգտագործման համար անհրաժեշտ վարչարարության հետ կապված հարցերի շուրջը։ Մասնավորապես, կազմվել է, համաձայնեցվել է դրամաշնորհային ծրագրի գնումների ռազմավարության փաստաթուղթը (PPSD) և 2022թ. հունվարին այն կտեղադրվի ՀԲ-ի STEP համակարգում:
* 2021թ. հոկտեմբերի 15-ին ԱՃԹՆ-ի խորհրդի նախագահ Հելեն Քլարկին ուղղվել է ՀՀ արդարադատության նախարարի նամակը, որով, ի պատասխան վերջինիս համապատասխան հրավերի, ՀՀ կառավարության անունից համաձայնություն է հայտնվում միանալ ԱՃԹՆ և Օփեն Օուներշիփ (Open Ownership) կազմակերպությունների համատեղ իրականացվող «Արդյունահանող ճյուղերի թափանցիկության ապահովում»/Opening Extractives ծրագրին: Մասնակցությունն այս ծրագրին հնարավորություն կտա բոլոր շահառուներին, այդ թվում, ՀՀ կառավարությանը, տեխնիկական աջակցություն ստանալ ԱՃԹՆ-ից, Open Ownership-ից և համագործակցել այլ երկրների գործընկերների հետ:

Պատրաստվել է 2021թ. առաջին կիսամյակի և 3-րդ եռամսյակի ԱՃԹՆ-ի առաջընթացի հաշվետվությունները։

2021թ. դեկտեմբերի 27-ին ԱՃԹՆ-ի քարտուղարության զեկուցագրի և ԲՇԽ-ի համաձայնության հիման ԱՃԹՆ միջազգային քարտուղարությանն է փոխանցվել ԱՃԹՆ-ի տարեկան անդամավճարը՝ 10 հազար ԱՄՆ դոլար գումարին համարժեք ՀՀ դրամի չափով:

* 1. **ԱՃԹՆ-ի ստանդարտին համապատասխան ԱՃԹՆ-ի զեկույցի կազմում**

*Միջոցառում 31-32, 34-35*

Հաշվի առնելով այն իրողությունը, որ ԲՇԽ-ի կազմի վերջնական համալրումը փաստացի կկայանա 2022թ. առաջին եռամսյակում, որոշակի միջոցառումներ իրականացվելու են այդ ժամանակ, մասնավորապես.

* ԱՃԹՆ-ի առաջին, երկրորդ, երրորդ զեկույցների արդյունքներով արձանագրված առաջարկությունների, թերությունների և բացերի ճանապարհային քարտեզի նախագծում արձանագրված իրավական և ընթացակարգային բացերի վերացման աշխատանքների քննարկումը ԲՇԽ-ի անդամների և աշխատանքային խմբերի հետ և համապատասխան որոշման կայացումը,
* ԲՇԽ-ի լիագումար նիստում ստորերկրյա հանքային ջրերի արդյունահանման և մետաղական բնական պաշարների վերամշակման ոլորտներում ԱՃԹՆ-ի ստանդարտը տարածելու նպատակահարմարությունը հետազոտող Նախնական ուսումնասիրության եզրահանգումների քննարկումը և համապատասխան որոշման կայացումը:

ԱՃԹՆ-ի չորրորդ՝ 2020թ. հաշվետու տարվա ազգային զեկույցը կազմող անկախ ադմինիստրատորի տեխնիկական առաջադրանքի մշակումը, հաստատումը և ընտրությունը նույնպես տեղափոխվել է 2022թ. առաջին եռամսյակ, քանի որ որոշակի հանգամանքներ, այն է՝ ԲՇԽ-ի կազմի համալրման անհրաժեշտությունը, ինչպես նաև զեկույցի մշակման ֆինանսավորման աղբյուր հանդիսացող ԱՃԹՆ-ի աջակցման ՀԲ-ի երկրորդ դրամաշնորհի միջոցների օգտագործման վարչարական հարցերը (ֆինանսական միջոցների կառավարման և գնումների մասնագետների վարձումը) լուծում կստանան միայն 2022թ. առաջին եռամսյակում:

* 1. **Իրական սեփականատերերի բացահայտման առցանց հանրային ռեգիստրի գործարկում, իրական սեփականատերերի մասին տեղեկատվության հասանելիության ապահովում, հանրային վերահսկողության հնարավորությունների աճ**

*Միջոցառումներ 42-47*

Իրական շահառուների վերաբերյալ հայտարարագրեր ներկայացնող հանքարդյունահանող ընկերություններին ԱՃԹՆ-ի ազգային քարտուղարության կողմից շարունակական խորհրդատվություն է տրամադրվել առցանց հայտարարագրերի ներկայացնելու ընթացքում առաջացող հարցերի և խնդիրների վերաբերյալ։

ԻՇ հայտարարագրման նոր կարգին համապատասխանեցնելու համար իրական շահառուների հայտարարագրման էլեկտրոնային համակարգում անհրաժեշտ փոփոխությունները կատարվել են և այն արդեն ապահովում է նոր կարգով առցանց հայտարարագրերի ընդունումը։

ԱՃԹՆ-ի ստանդարտի իրական շահառուների 2.5-րդ պահանջի վավերացման գնահատականի փաստաթղթով ԱՃԹՆ-ի միջազգային քարտուղարության կողմից ներկայացված առաջարկների անդրադարձը և քննարկումները տեղափոխվել են 2022թ. առաջին կիսամյակ՝ ԲՇԽ-ի համալրված կազմով քննարկելու համար:

* 1. **Հայաստանի ԱՃԹՆ-ի շրջանակի ընդլայնում, ԱՃԹՆ-ի ստանդարտի ներդրման շրջանակի ընդլայնման վերաբերյալ ԲՇԽ-ի որոշման դեպքում՝ ՀՀ իրավական դաշտի համապատասխանեցում**

*Միջոցառումներ 48-52*

Հաշվի առնելով այն իրողությունը, որ ԲՇԽ-ի կազմի վերջնական համալրումը փաստացի կկայանա 2022թ. առաջին եռամսյակում, ԲՇԽ-ի լիագումար նիստում ստորերկրյա հանքային ջրերի արդյունահանման և մետաղական բնական պաշարների վերամշակման ոլորտներում ԱՃԹՆ-ի ստանդարտը տարածելու նպատակահարմարությունը հետազոտող Նախնական ուսումնասիրության եզրահանգումների քննարկումը և համապատասխան որոշման կայացումը կկայանա 2022թ. առաջին եռամսյակում:

1. ***ԱՃԹՆ-ի տվյալների համակարգված բացահայտումների ապահովում, ԱՃԹՆ-ի ԲՇԽ-ի և շահառուների կարողությունների հզորացում***

*Միջոցառումներ 53-58*

ԱՃԹՆ-ի տվյալների համակարգված բացահայտումների իրավական, ինստիտուցիոնալ և տեխնիկական հնարավորությունների ուսումնասիրության տեխնիկական առաջադրանքի մշակումը և ուսումնասիրություն իրականացնող կազմակերպության ընտրությունը տեղափոխվել են 2022թ. որոշակի հանգամանքների, մասնավորապես, աշխատանքների ֆինանսավորման աղբյուր հանդիսացող՝ ԱՃԹՆ-ին աջակցության ՀԲ-ի երկրորդ դրամաշնորհի վարչարարական հարցերի կազմակերպման, ինչպես նաև ԲՇԽ-ի կազմի համալրման անհրաժեշտությամբ։ Որոշակիորեն հետաձգվել են նաև 2021-2022թթ. աշխատանքային ծրագրի այս բաժնի աշխատանքների կատարումը:

2021-22թթ աշխատանքային ծրագրով նախատեսված կարողությունների հզորացման միջոցառումներ 2021թ. չորորդ եռամսյակում տեղի չեն ունեցել: Ելնելով COVID-19 համավարակով պայմանավորված իրադրությունից՝ ԲՇԽ-ի և շահառուների կարողությունների հզորացման առկա միջոցառումները պլանավորվում է կազմակերպել 2022 թվականին։

1. ***Պատասխանատու հանքարդյունաբերության գործելաոճի ներդրում***

*Միջոցառումներ 68-71*

Պատասխանատու հանքարդյունաբերության զարգացման հարցերի շրջանակը, ի թիվս այլոց, ներառված է ՀԲ-ի ֆինանսավորմամբ և Տարածքային կառավարման և ենթակառուցվածքների նախարարության պատվերով Գրանթ Թորնթոն խորհրդատվական ընկերության կողմից ներկայումս մշակվող Հայաստանի «Հանքարդյունաբերության ոլորտի զարգացման ռազմավարության» փաստաթղթում: Նշված փաստաթղթի՝ 2021թ. 4-րդ եռամսյակում կայացած աշխատանքային քննարկումներին ԱՃԹՆ-ի ԲՇԽ-ի անդամները և ազգային քարտուղարության ներկայացուցիչները ակտիվ մասնակցություն են ունեցել՝ բանավոր և գրավոր ներկայացնելով իրենց դիտարկումները ներկայացված մոտեցումների և նախագծերի վերաբերյալ:

2021-22թթ. աշխատանքային ծրագրի այս բաժնի աշխատանքները հետագայում կպայմանավորվեն նաև «Հանքարդյունաբերության ոլորտի զարգացման ռազմավարության» վերջնական ընդունվելիք փաստաթղթի մոտեցումներով:

**ԱՃԹՆ-ի աշխատանքային ծրագրի 2021 թվականի 4-րդ կատարողականը**

|  |  |  |  |  |  |  |
| --- | --- | --- | --- | --- | --- | --- |
| **ԱՃԹՆ-ի ստանդարտի պահանջը** | **Հ/Հ** | **Միջոցառում** | **Արդյունքը** | **Պատասխանատուն** | **Ժամկետները** | **Նշումներ** |
| **Հասանելի և արդիական տեղեկատվության ապահովում** | | | | | | |
| 7.2 | 1 | ԱՃԹՆ կայքի համալրում արդիական տեղեկատվությամբ | Կայքում հրապարակված զեկույցներ, հաշվետվություններ, տեսագրություններ, հոլովակներ, իրավական ակտեր, նորություններ | ՀՀ վարչապետի աշխատակազմ/Հ-ԱՃԹՆ քարտուղարություն, ԲՇԽ | 2021  2022 |  |
| 7.2 | 2 | ԱՃԹՆ-ի կայքի ընթացիկ սպասարկում, ԱՃԹՆ-ի հրապարակային հաշվետվությունների առցանց ներկայացման հարթակի զարգացման աշխատանքներ | Կայքի և հաշվետվությունների առցանց հարթակի անխափան աշխատանք | ՀՀ վարչապետի աշխատակազմ/Հ-ԱՃԹՆ քարտուղարություն, սպասարկող կազմակերպություն | 2021  2022 |  |
| 7.1 | 3 | Հայաստանում ԱՃԹՆ-ի ներդրման և հանքարդյունաբերու­թյան ոլորտի վերաբերյալ տեղեկատվության մատչելի լեզվով հրապարակում և տպագրում, սոցիալական գովազդի պատրաստում | տեղեկատվական թերթիկներ, ինֆոգրամներ, ԱՃԹՆ-ի եռամսյակային և տարեկան հաշվետվություններ, ԱՃԹՆ-ի զեկույց, զեկույցի սեղմագիր, տեղեկատվական տեսահոլովակներ | ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն | 2021  2022 |  |
| 7.1 | 4 | ԱՃԹՆ-ի գործընթացների և արձանագրված արդյունքների վերաբերյալ հանրային իրազեկում և լուսաբանում (Media, TV, YouTube, Twitter, facebook և այլն) | Տարբեր սոցիալական ցանցերում հանքարդյունաբերության և ԱՃԹՆ-ի վերաբերյալ հրապարակված տեղեկատվություն | ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն | 2021  2022 |  |
| 7.1 | 5 | Հայաստանի ԱՃԹՆ-ի հաղորդակցության ռազմավարության և գործողությունների ծրագրի վերանայում | Վերանայված ԱՃԹՆ-ի հաղորդակցության ռազմավարություն և գործողությունների ծրագիր, վերաբրենդավորում | ՀՀ վարչապետի աշխատակազմ/Հ-ԱՃԹՆ քարտուղարություն, ԲՇԽ | Q3, Q4, 2021 Q1, 2022 | Հաշվետու ժամանակահատ­վածում միջոցառման աշխատանքները չեն սկսվել։ |
| 7.2 | 6 | ԱՃԹՆ-ի հրապարակային հաշվետվությունների առցանց ներկայացման խորհրդատվություն | ԱՃԹՆ-ի առցանց հաշվետվությունների հարթակում հրապարակված հաշվետվություններ | ՀՀ վարչապետի աշխատակազմ/Հ-ԱՃԹՆ քարտուղարություն | 2021  2022 |  |
| 7.1 | 7 | Իրազեկվածության բարձրացման միջոցառումների, շահառուների հետ աշխատանքային հանդիպումների իրականացում | Հանդիպումներ, այդ թվում` մարզային և համայնքային շահառուների. կրթական հաստատությունների և լայն հասարակայնության խմբերի հետ | ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն | 2021  2022 |  |
| 7.1 | 8 | ԱՃԹՆ-ի 3-րդ՝ 2019 ֆինանսական տարին ներկայացնող ազգային զեկույցի պաշտոնական ներկայացում/ կոնֆերանս | ԱՃԹՆ-ի կոնֆերանս (առկա կամ առցանց) | ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն | Q2, 2021 |  |
| 7.2 | 11 | «Հանքարդյունաբերու­թյան ոլորտում թափանցիկ և հաշ­վե­տու կառավարման խթանում» ԱՄՆ ՄԶԳ դրամաշնորհային ծրագրի շրջանակում հանքարդյունաբերու­թյան և ԱՃԹՆ-ի վերաբերյալ տեղեկատվական/ ճանաչողական նյութերի ստեղծում և տարածում | • Բնապահպանական և սոցիալական մոնիտորինգի ձեռնարկ հանրային վերահսկողություն իրականացնելու համար,  • Հանքարդյունաբերության վերաբերյալ տեղեկատվական առցանց հարթակ, • Չաշխատող հանքարդյունաբերական ընկերությունների պատախանատվության վերաբերյալ ուսումնասիրություն • Հետաքննական նյութեր /տեսանյութեր, հոդվածներ/ | Թրանսփարենսի Ինթերնեշնլ հակակոռուպցիոն կենտրոն ՀԿ, Հայաստանի ամերիկյան համալսարանի Պատասխանատու հանքարդյունա­բերության կենտրոն, Էկոլուր տեղեկատվական ՀԿ, Հետաքննող լրագրողներ ՀԿ | Q2, Q3, 2021 |  |
| 12 | «Հանքարդյունաբերու­թյան ոլորտում թափանցիկ և հաշվետու կառավարման խթանում» ԱՄՆ ՄԶԳ դրամաշնորհային ծրագրի շրջանակում հանքարդյունա­բերության և ԱՃԹՆ-ի վերաբերյալ հանրային իրազեկության բարձրացում/ քննարկումներ, մասնավորապես՝ ազդակիր համայնքներում | Հանքարդյունաբերության և ԱՃԹՆ-ի վերաբերյալ դասընթացներ ՔՀԿ-ների համար, քննարկումներ շահագրգիռ խմբերի հետ, հանդիպումներ ազդակիր համայքների ներկայացուցիչների հետ | Թրանսփարենսի Ինթերնեշնլ հակակոռուպցիոն կենտրոն ՀԿ, Հայաստանի ամերիկյան համալսարանի Պատասխանատու հանքարդյունա­բերության կենտրոն, Էկոլուր տեղեկատվական ՀԿ | Q2, Q3, 2021 |  |
| **Հաշվետվողականության և հանրային վերահսկողության բարձրացում, կոռուպցիոն ռիսկերի նվազեցում** | | | | | | |
| **Հայաստանի ԱՃԹՆ-ի անդամակցության կարգավիճակի պահպանում** | | | | | | |
| 7.3 7.4 | 13 | ԱՃԹՆ 1-ին և 2-րդ զեկույցներում արձանագրված՝ մետաղական հանքարդյունաբերու­թյան ոլորտի իրավական և ընթացակարգային բացերի վերացման աշխատանքների ճանապարհային քարտեզ մշակում | Ճանապարհային քարտեզի նախագիծ | ՀՀ վարչապետի աշխատակազմ/Հ-ԱՃԹՆ քարտուղարություն | Q1, Q2, 2021 |  |
| 14 | ԲՇԽ-ի կողմից ճանապարհային քարտեզի հաստատում | Ճանապարհային քարտեզ | ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն | Q2, 2021 | Նախատեսվում է 2021 թվականի 4-րդ եռամսյակում |
| 15 | ԲՇԽ-ի աշխատանքային խմբերի ձևավորում՝ ճանապարհային քարտեզում ամրագրված բացերին անդրադառնալու համար | աշխատանքային խմբեր | ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն, պետական շահագրգիռ մարմիններ | Q2, 2021 |  |
| 16 | Ճանապարհային քարտեզում արձանագրված բացերի վերացման աշխատանքներ՝ ըստ աշխատանքային խմբերի | աշխ. խմբերի հանդիպումներ, քննարկումներ, առաջարկություններ, իրավական ակտերի նախագծեր | ԲՇԽ-ի աշխատանքային խումբ, պատկան մարմիններ, ՀՀ վարչապետի աշխատակազմ/Հ-ԱՃԹՆ քարտուղարություն | Q2, Q3, Q4 - 2021  2022 |  |
| 1.4 | 17 | ԲՇԽ-ի նիստերի անցկացում | ԲՇԽ-ի նիստեր | ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն | Q2, Q3, Q4 - 2021 Q1, Q2, Q3, Q4 - 2022 | Հաշվետու ժամանակահատ­վածում ԲՇԽ-ի նիստեր չեն անցկացվել: ԲՇԽ-ի որոշումները կայացվել են ԲՇԽ-ի աշխատակարգով սահմանված կարգով՝ էլեկտրոնային եղանակով: |
| 1.4 | 18 | ԲՇԽ-ի աշխատանքային խմբերի հանդիպումների անցկացում | հանդիպումներ | ԲՇԽ-ի աշխատանքային խմբեր, ՀՀ վարչապետի աշխատակազմ/Հ-ԱՃԹՆ քարտուղարություն | 2021 2022 |  |
| 1.4 | 19 | ԲՇԽ-ի նոր անդամների ներկայացում և ԲՇԽ-ի կազմի հաստատում | ՀՀ վարչապետի որոշում, ԲՇԽ | ԲՇԽ-ի խմբակցություններ, ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն | 2021 Q4, 2022 |  |
|  | 21 | ԱՃԹՆ խորհրդի նիստերին և կոնֆերանսների մասնակցություն | ԱՃԹՆ-ի խորհրդի նիստեր | ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն | 2021 2022 |  |
| 1.5 | 22 | Հայաստանի ԱՃԹՆ-ի 2020թթ. աշխատանքային ծրագրի կատարողականի կազմում և հաստատում | Հայաստանի ԱՃԹՆ-ի 2020թթ. աշխատանքային ծրագրի կատարողական | ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն | Q2, 2021 |  |
| 1.5 | 23 | ԱՃԹՆ-ի 2021-2022թթ. աշխատանքային ծրագրի մշակում և հաստատում | ԱՃԹՆ-ի 2021-2022թթ. աշխատանքային ծրագիր | ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն | Q1, Q2, 2021 |  |
|  | 24 | Գործընկեր և դոնոր կազմակերպությունների հետ համագործակցություն | Դոնոր կազմակերպությունների հետ հանդիպումներ | ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն | 2021  2022 |  |
|  | 25 | Հայաստանի ԱՃԹՆ-ի քարտուղարության աշխատանքների ընթացք | Հայաստանի ԱՃԹՆ-ի իրականացման փաստաթղթեր, հաշվետվություններ, աշխատանքային ծրագրեր, հանդիպումներ, աջակցություն ԲՇԽ-ին, տեղական և միջազգային համագործակցություն, խորհրդատվության տրամադրում, պետական բյուջեի փաստաթղթերի և հաշվետվությունների կազմում, գնումների գործընթացի ապահովում | ՀՀ վարչապետի աշխատակազմ/Հ-ԱՃԹՆ քարտուղարություն | 2021  2022 |  |
| 1.4  7.4 | 26 | ՀՀ ԱՃԹՆ-ի 2020թ. տարեկան հաշվետության կազմում և հաստատում | ՀՀ ԱՃԹՆ-ի 2020 տարեկան հաշվետություն | ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն | Q2 - 2021 |  |
| 1.4  7.4 | 27 | ՀՀ ԱՃԹՆ-ի եռամսյակային հաշվետվությունների կազմում և հաստատում | եռամսակային հաշվետվություններ | ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն | Q1, Q2, Q3, Q4, 2021 Q1, Q2, Q3, Q4, 2022 |  |
| 1.4 | 28 | Համագործակցություն ԱՃԹՆ-ի միջազգային քարտուղարության և այլ ԱՃԹՆ-ի անդամ երկրների հետ | նամակագրություն, հանդիպումներ, կոնֆերանս զանգեր, միջազգային աշխատանքային խմբերի առցանց հանդիպումներ | ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն | 2021 2022 |  |
|  | 29 | ԱՃԹՆ-ի անդամավճարի վճարում |  | ՀՀ վարչապետի աշխատակազմ/Հ-ԱՃԹՆ քարտուղարություն | Q3, 2021 Q3, 2022 |  |
| **ԱՃԹՆ-ի ստանդարտին համապատասխան ԱՃԹՆ-ի զեկույցի կազմում** | | | | | | |
| 4.8 | 30 | Հայաստանի ԱՃԹՆ-ի երրորդ՝ 2019թ. հաշվետու տարվա զեկույցի մշակում | ԱՃԹՆ-ի զեկույցի նախագիծ, ԱՃԹՆ-ի զեկույց, ամփոփ տվյալների ձևաչափ | Անկախ ադմինիստրատոր, ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն | Q4, 2020 - Q2, Q3, 2021 |  |
| 7.3 7.4 | 31 | ԱՃԹՆ-ի երրորդ՝ 2019թ.-ի զեկույցի ներկայացման արդյունքներով արձանագրված (այդ թվում, ԱՃԹՆ-ի միջազգային քարտուղարության կողմից) առաջարկությունների, թերությունների և բացերի քննարկում ԲՇԽ-ի կողմից՝ առաջարկություններն իրականացնելու եղանակները որոշելու և անհամապատասխա­նությունները վերացնելու համար | Հանդիպումներ, առաջարկություններ, իրավական ակտերի նախագծեր, ԲՇԽ-ի նիստ | ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն, պատկան մարմիններ | Q3, Q4, 2021 |  |
| 7.2 7.3 | 32 | Նախնական ուսումնասիրության արդյունքներով ԲՇԽ-ի կողմից ստորերկրյա հանքայինջրերի արդյունահանման և մետաղական բնական պաշարների վերամշակման ոլորտներում ԱՃԹՆ-ի ստանդարտը տարածելու դրական որոշման դեպքում, ինչպես նաև համակարգված բացահայտումները իրականացնելու համար պահանջվող օրենսդրական փոփոխությունների իրականացում | Հանդիպումներ, քննարկումներ, իրավական ակտերի նախագծեր | ԲՇԽ, պատկան պետական մարմիններ, ՀՀ վարչապետի աշխատակազմ/Հ-ԱՃԹՆ քարտուղարություն | Q3, Q4, 2021 Q1, Q2, Q3, Q4, 2022 |  |
| 7.2 7.3 | 34 | ԱՃԹՆ-ի չորրորդ՝ 2020թ. հաշվետու տարվա ազգային զեկույցը կազմող անկախ ադմինիստրատորի տեխնիկական առաջադրանքի մշակում (ԱՃԹՆ-ի միջազգային քարտուղարության անցումային առաջարկությունների ներառմամբ) և հաստատում | Անկախ ադմինիստրատորի տեխնիկական առաջադրանքի նախագիծ | ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն | Q3, 2021 |  |
|  | 35 | Անկախ ադմինիստրատորի ընտրություն (մրցույթ և հաստատում) | ԱՃԹՆ-ի 2020թ. տարվա ազգային զեկույցի Անկախ ադմինիստրատորի մրցույթի հայտարարություն,  մրցույթ, անկախ ադմինիստրատորի հետ կնքված պայմանագիր | ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն | Q3, Q4, 2021 | Անկախ ասմինիստրատորի ընտրության մրցույթի աշխատանքները ընթացիկ ժամանակահատվածում չեն սկսվել։ |
| **Իրական սեփականատերերի բացահայտման առցանց հանրային ռեգիստրի գործարկում, իրական սեփականատերերի մասին տեղեկատվության հասանելիության ապահովում, հանրային վերահսկողության հնարավորությունների աճ** | | | | | | |
| 7.1 | 41 | Իրական սեփականատերերի առցանց ռեգիստրի գործարկման հանրային իրազեկման միջոցառում | Մամուլի ասուլիս | ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն | Q2, 2021 |  |
| 2.5 | 42 | Առցանց ռեգիստրի հարթակում իրական սեփականատերերի հայտարարագերի լրացման և ներկայացման վերաբերյալ ուսուցում/խորհրդատվություն | Ուսուցում/խորհրդատվություն, ԻՍ առցանց ռեգիստրում հրապարակված հայտարարագրեր | ՀՀ վարչապետի աշխատակազմ/Հ-ԱՃԹՆ քարտուղարություն, համապատասխան պետական մարմիններ, ռեգիստրը սպասարկող կազմակերպություն | 2021 2022 |  |
| 43 | Իրական սեփականատերերի բացահայտման գործընթացի բարելավման նպատակով իրավական ակտերի մշակում | Իրավական ակտերի նախագծեր | Իրական սեփականատերերի բացահայտման ախատանքային խումբ, Արդարադատության նախարարություն, ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն | 2021 2022 |  |
| 44 | Իրական սեփականատերերի բացահայտման գործընթացի բարելավման նպատակով մշակված իրավական ակտերի հաստատում ԲՇԽ-ի կողմից և շրջանառված նախագծերի ներկայացում ՀՀ կառավարություն | Իրավական ակտերի նախագծեր | ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն, Արդարադատության նախարարություն | 2021 2022 |  |
|  | 45 | ԻՍ բացահայտման հանրային առցանց ռեգիստրում հրապարակվող ԻՍ տվյալների մոնիտորինգ, քանակական վերլուծություն, որակական գնահատական՝ ըստ անհրաժեշտության, ինչպես նաև ԻՍ հայտարարագրերի ներկայացման գործընթացի թույլ և ուժեղ կողմերի վերլուծություն | Քննարկումներ, կարծիքներ, վերլուծություն, իրավական ակտերի նախագծեր | ՀՀ վարչապետի աշխատակազմ/Հ-ԱՃԹՆ քարտուղարություն, համապատասխան պետական մարմիններ, Իրական սեփականատերերի բացահայտման աշխատանքային խումբ | 2021 2022 |  |
| 46 | ԱՃԹՆ Ստանդարտի Իրական Սեփականատերերի 2.5 պահանջի վավերացման գնահատականի փաստաթղթով ԱՃԹՆ միջազգային քարտուղարության կողմից ներկայացված առաջարկների անդրադարձը/ հասցեագրում | Քննարկումներ, հանդիպումներ, կարծիքներ, վերլուծություն, լրացուցիչ տեղեկատվության տրամադրում, իրավական ակտերի նախագծեր՝ ըստ անհրաժեշտության | ՀՀ վարչապետի աշխատակազմ/Հ-ԱՃԹՆ քարտուղարություն, համապատասխան պետական մարմիններ, ԻՍ բացահայտման աշխատանքային խումբ | Q2, Q3, Q4 - 2021 |  |
| 47 | Իրական սեփականատերերի բացահայտման առցանց հանրային ռեգիստրի կատարելագործում՝ ըստ անհրաժեշտության | Կատարելագործված առցանց ռեգիստր,  ԻՍ հայտարարագրերի առցանց ներկայացման ծրագրային խնդիրների վերացում | ՀՀ վարչապետի աշխատակազմ/Հ-ԱՃԹՆ քարտուղարություն, համապատասխան պետական մարմին, ընտրված կազմակերպություն | 2021 2022 |  |
| **Հայաստանի ԱՃԹՆ-ի շրջանակի ընդլայնում, ԱՃԹՆ-ի ստանդարտի ներդրման շրջանակի ընդլայնման վերաբերյալ ԲՇԽ-ի որոշման դեպքում՝ ՀՀ իրավական դաշտի համապատասխանեցում** | | | | | | |
|  | 48 | Հայաստանում ԱՃԹՆ-ի շրջանակի ընդլայնման վերաբերյալ Անկախ Ադմինիստրատորի կազմած Նախնական ուսումնասիրության կազմում | Նախնական ուսումնասիրություն, ԲՇԽ որոշում | ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն, Անկախ ադմինիստրատոր | Q2, Q3 , 2021 |  |
| 7.3 | 49 | Հայաստանում ԱՃԹՆ-ի շրջանակի ընդլայնման վերաբերյալ Անկախ Ադմինիստրատորի կազմած Նախնական ուսումնասիրության քննարկում, շրջանակի ընդլայնման նպատակահարմարության վերաբերյալ որոշման կայացում | հանդիպումներ, քննարկումներ, կարծիքներ, ԲՇԽ որոշումներ | ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն, ԱՆկախ ադմինիստրատոր | Q2, Q3, 2021 |  |
|  | 50 | ԱՃԹՆ-ի շրջանակի ընդլայնման վերաբերյալ ԲՇԽ-ի դրական որոշման դեպքում՝ համապատասխան քննարկումներ շահառուների (ընկերությունների, պետական մարմինների ներկայացուցիչներ, այլք) հետ | հանդիպումներ, քննարկումներ | ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն, պատկան մարմիններ, ԲՇԽ-ի աշխատանքային խումբ | Q3, Q4, 2021 | Կախված 49-րդ միջոցառման արդյունքից՝ սույն միջոցառման իրականացման անհրաժեշտություն չի առաջացել։ |
| **ԱՃԹՆ-ի տվյալների համակարգված բացահայտումների ապահովում, ԱՃԹՆ ԲՇԽ-ի և շահառուների կարողությունների հզորացում** | | | | | | |
| 4.8/4.9 | 53 | ԱՃԹՆ-ի տվյալների համակարգված բացահայտումների իրավական, ինստիտուցիոնալ և տեխնիկական հնարավորությունների ուսումնասիրության տեխնիկական առաջադրանքի մշակում և հաստատում (ներառյալ՝ ինքնաշխատ բաց տվյալներ գեներացնող պորտալի/ԱՃԹՆ պաշտոնական կայքի/ և պատկան պետական մարմինների կայքէջերում բաց տվյալների սկզբունքով կանոնավոր հրապարակումների իրականացնելու հնարավորությունները) | տեխնիկական առաջադրանք | ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն | Q1, Q2, 2021 |  |
| 54 | Ուսումնասիրությունն իրականացնող կազմակերպության ընտրություն | պայմանագիր | ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն | Q2, 2021 | Համաշխարհային բանկի «Աջակցություն Հայաստանի ԱՃԹՆ-ին» դրամաշնորհային ծրագրի գորոծողության ժամկետում միջոցառումը հնարավոր չի եղել իրականացնել։ Այն կիրականացվի մինչև 2022թ. 2-րդ եռամսյակը ընկած ժամանակահատվածում։ |
| 55 | Ուսումնասիրության իրականացում և ներկայացում ՝ ԲՇԽ-ի հաստատման համար | Ուսումնասիրություն | կատարող կազմակերպություն, ՀՀ վարչապետի աշխատակազմ/Հ-ԱՃԹՆ քարտուղարություն, ԲՇԽ | Q2, Q3, 2021 |
| **Պատասխանատու հանքարդյունաբերության գործելաոճի ներդրում** | | | | | | |
| 7.4 | 68 | Պատասխանատու հանքարդյունաբերու­թյան գործելաոճի ներդրմանն աջակցության Ճանապարհային քարտեզի գործողությունների իրականացում | Ճանապարհային քարտեզի միջոցառումներ | ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն, ԲՇԽ-ի աշխատանքային խումբ, պետական մարմիններ | 2021  2022 |  |
| 69 | Պատասխանատու հանքարդյունաբերու­թյան գործելաոճի ներդրմանն աջակցության աշխատանքային խմբի հանդիպումների անցկացում, առաջարկությունների ներկայացում, օրենսդրական բարեփոխումների առաջարկություններ | հանդիպումներ, առաջարկություններ, իրավական ակտերի նախագծեր | ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն, ԲՇԽ-ի աշխատանքային խումբ, պետական մարմիններ | 2021  2022 |  |
| 70 | Հանքարդյունաբերու­թյան ռազմավարության մշակմանը մասնակցություն | ԲՇԽ-ի աշխատանքային խմբի հանդիպումներ, առաջարկություններ, կարծիքներ | ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն, ԲՇԽ-ի աշխատանքային խումբ, պետական մարմիններ | Q2, Q3, Q4 , 2021  Q1, Q2, 2022 |  |
| 71 | Պատասխանատու հանքարդյունաբերու­թյան մշակույթի ներդրման Ճանապարհային քարտեզի լրամշակում | լրամշակված ճանապարհային քարտեզ | աշխատանքային խումբ, ՀՀ վարչապետի աշխատակազմ/Հ-ԱՃԹՆ քարտուղարություն | Q2, 2021, Q2, 2022 |  |

|  |
| --- |
| **Միջոցառումների կարգավիճակը** |
| **Իրականացված** |
| **Ընթացիկ** |
| **Չսկսված** |
| **Չիրականացված** |

1. <https://www.eiti.am/hy/%D5%86%D5%B8%D6%80%D5%B8%D6%82%D5%A9%D5%B5%D5%B8%D6%82%D5%B6%D5%B6%D5%A5%D6%80> [↑](#footnote-ref-1)
2. https://reports.eiti.am/hy/ [↑](#footnote-ref-2)
3. https://reports.eiti.am/hy/graphics/ [↑](#footnote-ref-3)
4. <https://www.facebook.com/EITIArmenia/> [↑](#footnote-ref-4)
5. <https://www.youtube.com/channel/UCx_9yOLmQCj_rwy2wYgRh6A> [↑](#footnote-ref-5)
6. <https://twitter.com/EITI_Armenia> [↑](#footnote-ref-6)
7. <https://www.ecolur.org/hy/news/mining/13533/> [↑](#footnote-ref-7)
8. <https://www.eiti.am/hy/%D5%86%D5%B8%D6%80%D5%B8%D6%82%D5%A9%D5%B5%D5%B8%D6%82%D5%B6%D5%B6%D5%A5%D6%80/2021/11/08/msg-working-meeting-mtai/116/> [↑](#footnote-ref-8)
9. <http://www.foi.am/hy/projects-archive/item/2125/> <http://www.foi.am/hy/projects-archive/item/2125/> [↑](#footnote-ref-9)
10. <https://eiti.org/event/eurasia-southeast-asia-regional-energy-transition-briefing-workshop> [↑](#footnote-ref-10)
11. <https://transparency.am/hy/news/view/3412> [↑](#footnote-ref-11)